Glæsileg hátíðardagskrá á Akranesi í kringum 17. júní Í tilefni þjóðhátíðardagsins sem fagnað verður um allt land mánudaginn 17. júní næstkomandi stendur Akraneskaupstaður að glæsilegri hátíðardagskrá fyrir alla fjölskylduna . Dagskráin hefst á morgun , fimmtudaginn 13. júní , með tónleikunum „ Við eigum samleið “ í Vinaminni . Þar munu Sigga Beinteins , Guðrún Gunnars og Jógvan Hansen flytja skemmtilega og ljúfa söngdagskrá . Á laugardag verða tveir íþróttaviðburðir á dagskrá , annars vegar leikur ÍA og ÍR í 1. deild kvenna og hins vegar Herminator Invitational boðsmótið í golfi sem fram fer á Garðavelli . Þá verður ljósmyndasýning Finns Andréssonar opnuð að Skólabraut 26 - 28 á sunnudeginum . Fjölbreytt hátíðar - og skemmtidagskrá verður síðan á Akratorgi á sjálfan þjóðhátíðardaginn . Má þar nefna hátíðarræðu Kristjáns Kristjánssonar , útnefningu bæjarlistamanns Akraness , fjölmörg söngatriði og sundlaugarpartý . Sjá nánar í auglýsingu í Skessuhorni vikunnar .